Am wakken ihi i t-id-nenna deg yixef amezwaru, tasusmi, d azamul n ttṛebga d lemqadra. Ɣef wanect-agi Ṭawes, tettqabal kan s tsusmi ayen s-way-s i tt-tjerreḥ temɣart-is, acku qqaren wat-zik : « Ṭṭaɛa n temɣart d tasusmi ». Aṭas n temsal i d-tsenfalay tsusmi. Am lebɣi, tugin, zzɛaf, lemqadra, tuggdi… Ɣas akken deg wungal Ass-nni, d Ṭawes i isusumen aṭas, llant tegnatin ideg ara tafeḍ ula d Malḥa tsusem, terra awal-is ɣer wul-is kan. Am wasmi i tebɣa ad d-teɣrem ismawen n wid yemmuten. Ha-t-an wayen i d-yenna unallas ɣef temsalt-agi :